**Eskolako ariketa 8**

**Jo dezagun hurrengo sarrera lexikoak gutxi gorabehera egokiak direla:**

a. *eman*: <egilea, gaia>

[+DS]

b. *apurtu*: <kalteduna, gaia>

[+DS]

c. *ikusi*: <esperimentatzailea, gaia>

[+DS]

d. *mintzatu*: <egilea, gaia>

[+[PS ...[P *-z, buruz*]...]

e. *ohartu*: <esperimentatzailea, gaia>

[+[PS ...[P *-z, -ekin*]...]

f. *irakin*: <gaia>

**1. Orain aintzat har itzazue hurrengo perpausok:**

(1) Sanchezek dimisioa eman zuen.

(2) ?? Boxeolariak apurtu zuen. (testuingurutik kanpo)

(3) Boxeolariak eskumuturra apurtu zuen.

(4) \* Boxeolariak besoa apurtu zuen eskumuturra.

(5) [Zein film]i ikusi zenuten [**Inf-S** zuek zineklubean ~~zein filmi~~ ] ?

(6) \* Ana tomatea asko gustatzen zaiola mintzatu da.

(7) \* Agintariak Siriako erbesteratuen garrantzia ohartu dira.

(8) \*Urak lurruna irakin du.

**a. lehenik, perpaus hauen egokitasuna argumentu-egituraren ikuspegitik aztertu ezazue taldeka; hots, ea aditz bakoitzak behar dituen argumentuak (eta bakoitzaren -rolak) ageri diren edo ez;**

**b. ondoren, kategoria-hautapenaren (edo azpikategorizazioaren) ikuspegitik aztertu ezazue perpauson egokitasuna; hots, ea sintaktikoki gauzatu diren osagaiak bat datozen aditz bakoitzaren azpikategorizazioarekin.**

**c. Azkenik, aztertu perpaus bakoitzean Theta-Irizpidea edota Islapen Hatsarrea betetzen diren ala ez; bietariko bat edo biak urratzen badira, azaldu ezazue zertan datzan urratze hori.**

**2. Hartu kontuan hurrengo perpausok eta suposatu *eman* aditzaren sarrera lexikoa (5)-ean jasotzen dela gutxi gora-behera:**

(1) \* Jonek ematen du.

(2) \* Jonek Miren lasai dagoela ematen du.

(3) Miren lasai dagoela ematen du.

(4) Mirenek lasai ematen du.

(5) eman (*irudi* adieran), aditza: argumentu-egitura:  proposizioa/gaia

k-hautapena: a. [+Konp-S]

b. perpaus txikia (= [+AdjS])

**a. Zergatik da ezgramatila (1) perpausa? Arrazoitu zeure erantzuna.**

**b. Zergatik da ezgramatikala (2) perpausa? Arrazoitu zeure erantzuna.**

**c. Ba al dauka subjekturik (3) perpausak? Arrazoitu zeure erantzuna.**

**3. Esan izan da (Ruwet 1991) eguraldi aditzetako subjektuek ez daukatela** **-rolik, espletibo edo betegarri hutsak direla, nolabaiteko inpertsonalak alegia. Chomskyk (1981), aitzitik, defendatzen du subjektu horiek hurbil daudela argumentu izatetik. Aintzat hartu ondoko bikoteak eta esan, zeure iritzi gramatikalean oinarrituta, *irudi* aditzek eta eguraldi aditzek antzera jokatzen duten:**

● *agintera onartzea*

(1) a. Elurra egin dezala behingoz!

b. Eman dezala behingoz Jon gaixorik dagoela!

● nahi *bezalako kontrol aditz baten osagarri gertatzea*

(2) a. Elurra egin nahi du.

b. Jon gaixorik dagoela eman nahi du.

● *perpaus jokatugabe adjunktu baten subjektua kontrolatzeko gai izatea*

(3) a. Hotz egin zuen elurra bota aurretik

b. Jon gaixorik zegoela eman zuen gu ikaratzeko

[Oharra: (3a) adibidean, *hotza egin zuen hori* = *elurra botatzen duena* ulertuko litzateke eta (3b) adibidean *eman zuen hori* = *gu ikaratzen gaituena*]